Dendam Orang Minyak (drama)

Dendam Orang Minyak merupakan sebuah drama seram bersiri arahan Haris Kadir.

Sinopsis
Dendam Orang Minyak mengisahkan Fendi kebingungan disebabkan siri pembunuhan gadis yang berlaku. Semuanya bermula selepas Fendi menyarungkan cincin permata hitam yang dijumpai dalam laci arwah ayahnya. Biarpun mendapat amaran daripada ibunya, Fendi gagal menanggalkan cincin itu. Malah, segala kejadian yang berlaku itu tidak disedarinya.
Bagaimanapun, Fendi menyedari dirinya dipergunakan Wak Man untuk mencapai tujuan sebenar. Fendi dirasuk Orang Minyak Lamin untuk membalas dendam terhadap keturunan musuhnya. Selain itu, Fendi juga sering mengalami mimpi aneh dalam tidurnya. Haris berkata, apa yang dimimpikan Fendi ialah kehidupan silam Orang Minyak Lamin sebelum berguru dengan Joyo. Ini berpunca daripada kematian Melati, isteri Lamin yang diperkosa dan dibunuh dengan kejam. Oleh itu, Lamin mahu membalas dendam.
“Bagaimanapun, hasrat Lamin itu dihalang Pak Guru Anding dan ini menyebabkan dia menghilangkan diri. Lamin berguru dengan Joyo dan memenuhi syarat ditetapkan untuk memperoleh kekebalan serta kesaktian dirinya. Secara tidak langsung, dendamnya terlaksana.
“Fendi pula apabila mengetahui dirinya dikuasai Lamin, sanggup melakukan apa saja untuk melepaskan diri.

Pelakon
 Aqasha sebagai Fendi, Wartawan jenayah,orang minyak dan kekasih Aina
 Melissa Maureen sebagai Aina, pegawai polis yang menyiasat kes pembunuhan bersiri dan teman wanita Fendi
 Roslan Salleh sebagai Pak Hassan, Jiran Fendi
 Ghazali Abu Noh sebagai Pak Rahim, Pemburu orang minyak
 Rashid Jaafar sebagai Wak Man, pemain antagonist 
 Ku Faridah sebagai Mak Milah, Ibu Fendi 
 Boy Iman sebagai Ismail, Anak kepada Pak Rahim
 Azhan Rani sebagai Lamin, Orang minyak era purba 
 Kamsani Ismail sebagai Ustaz Muiz, Rakan Pak Hassan 
 Emma Akma sebagai Ruby, Anak kepada Pak Hassan yang tidak menyukai Fendi
 Syean Mokhtar sebagai Detektif Mamat
 Raisuddin Hamzah sebagai Ariffin, Ayah kepada Inspektor Aina yang tidak menyukai Fendi walaupun hanya menguji beliau
 Dian P. Ramlee sebagai Maznah, Ibu kepada Inspektor Aina 
 Musly Ramlee sebagai Johan, Majikan Fendi
 Yus Waisar sebagai Kawan Fendi
 Tunku Hanis sebagai Noni, Mangsa pertama Fendi 
 Nuremy Ramli sebagai Rita 
 Yaya Maembong sebagai Pengurus Rita

Penampilan Khas
 Norlia Ghani sebagai Ibu Lamin 
 Kuza Muzani sebagai Melati, Isteri Lamin
 Latiff Borgiba

 Trivia 
*Penampilan terakhir Melissa Maureen dalam dunia lakonan sebelum bersara pada tahun sama untuk fokus kepada keluarga selepas berkahwin dengan bekas anggota Too Phat  iaitu Malique ,namun setahun sebelum itu beliau sempat habiskan mini series Warkah Terakhir:Rosli Dhoby di Astro Citra dan Nigina di TV3 pada 2009.

*Watak Lamin dilakonkan oleh Azhan Rani hanya sempat berlakon empat episod untuk babak permulaan Orang Minyak dan selebihnya dilakukan oleh Aqasha bagi Orang Minyak moden.

*Lagu Wajah Dua dinyanyikan oleh Black Hanafiah menjadi lagu tema drama